Covid-19: Absa-personeel in kwarantyn | Maroela Media
Van Absa se personeel is in kwarantyn by die huis nadat hulle in kontak gekom het met 'n Spaanse kontrakteur wat moontlik die koronavirus onder lede het.
Absa sê Donderdagoggend in 'n verklaring die kontrakteur is sedert Dinsdag op hul perseel in Johannesburg. "Die kontrakteur het by ons gesondheidsafdeling by die Absa-Toring-Wes met griepsimptome aangemeld. Op grond van sy simptome het ons mediese personeel hom onmiddellik gehelp om te toets vir Covid-19, in ooreenstemming met die nasionale riglyne, en hom aangeraai om homself in kwarantyn te plaas," sê die bank.
Absa sê hulle hou die situasie fyn dop en let veral op vir enige simptome wat personeel mag toon. "Die personeel wat in kontak met die kontrakteur gekom het, is reeds geïdentifiseer en hulle is as voorsorgmaatreël onder kwarantyn in hul huise geplaas."
Absa sê die geval is reeds by die Nasionale Instituut vir Oordraagbare Siektes (Nios) aangemeld en die uitslae van die Spanjaard se toetse behoort binne die volgende twee dae bekend te wees. "Die stappe wat ons gedoen het, is bloot voorsorgmaatreëls om ons werknemers en hul families te beskerm".
Intussen is die fakulteit van gesondheidswetenskappe by die Universiteit van die Witwatersrand óók gesluit nadat 'n studente in kontak was met 'n persoon wat positief vir die virus getoets het. Die universiteit sê in 'n twiet die student toon nog geen simptome van die virus nie, maar word gemonitor. "Die student is reeds getoets en die uitslae van die toets word later vandag [Vrydag] verwag," skryf die universiteit.
Fabriekswerker bygebring ná elektriese skok
Waarom neem dit DAE om vir die virus te toets????? Kan daar nie onmiddelik n uitslag wees nie??????
Daar is 'n verskil tussen "isolasie" en "kwarantyn" – Die berig moet eerder lees: ABSA personeel onders self-isolasie?
Die kon gekeer word as ons Regenering van die begin af seker gemaak het GEEN mense wat getoer het na ander lande (waar die virus is) nie in kom ons land.
Kyk waarmee sit ons nou :(
Lag myself 'n papie vir die een! Skerp man!
wat is die normale tyd in ander lande om die toets uitslae te kry? want soos als in ons land gaan gaan daar delays wees en loadshedding gaan ook seker die proses nog meer vertraag